title: Регламент за изпълнение (ЕС) 2018/814 на Съвета от 1 юни 2018 година за прилагане на Регламент (ЕС) 2017/1509 за ограничителни мерки срещу Корейската народнодемократична република

text:
               4.6.2018

               BG

               Официален вестник на Европейския съюз

               L 137/1

         РЕГЛАМЕНТ ЗА ИЗПЪЛНЕНИЕ (ЕС) 2018/814 НА СЪВЕТА
   от 1 юни 2018 година
   за прилагане на Регламент (ЕС) 2017/1509 за ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) № 329/2007 (1), и по-специално член 47, параграф 5 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 30 август 2017 г. Съветът прие Регламент (ЕС) 2017/1509.

               (2)

               На 23 май 2018 г. комитетът към Съвета за сигурност на ООН (СС на ООН), създаден съгласно Резолюция 1718 (2006) на СС на ООН, измени вписването за едно образувание, подлежащо на ограничителни мерки.

               (3)

               Поради това приложение XIII към Регламент (ЕС) 2017/1509 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение XIII към Регламент (ЕС) 2017/1509 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 юни 2018 година.

            За Съвета

            Председател

         Е. ЗАХАРИЕВА

      (1)  ОВ L 224, 31.8.2017 г., стр. 1.

      ПРИЛОЖЕНИЕ
      В приложение XIII към Регламент (ЕС) 2017/1509 вписване 74 от заглавие „б) Юридически лица, образувания и органи“ се заменя със следното:

                     „74.

                     WEIHAI WORLD-SHIPPING FREIGH

                     419-201, Tongyi Lu, Huancui Qu, Weihai, Shandong 264200, Китай

                     30.3.2018 г.

                     Управител на плавателен съд и търговски управител на XIN GUANG HAI, плавателен съд, който е натоварил въглища в Taean, КНДР на 27 октомври 2017 г. и е имал разчетно време на пристигане на 14 ноември 2017 г. в Cam Pha, Виетнам, но не е пристигнал там.“


title: Регламент за изпълнение (ЕС) 2018/895 на Комисията от 22 юни 2018 година за изменение на Регламент (ЕО) № 340/2008 относно таксите и плащанията, дължими на Европейската агенция по химикалите (Текст от значение за ЕИП.)

text:
               25.6.2018

               BG

               Официален вестник на Европейския съюз

               L 160/1

         РЕГЛАМЕНТ ЗА ИЗПЪЛНЕНИЕ (ЕС) 2018/895 НА КОМИСИЯТА
   от 22 юни 2018 година
   за изменение на Регламент (ЕО) № 340/2008 относно таксите и плащанията, дължими на Европейската агенция по химикалите
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 74, параграф 1 от него,
   като има предвид, че:

               (1)

               Съгласно Регламент (ЕО) № 1907/2006 структурата и размерът на предвидените в регламента такси трябва да са съобразени с работата, която е необходимо да се извърши от Европейската агенция по химикали („Агенцията“) и компетентните органи, и трябва да бъдат фиксирани на такова ниво, което да гарантира, че полученият от тях приход, в съчетание с приходи на Агенцията от други източници, е достатъчен да покрие разходите по предоставяните услуги.

               (2)

               Досегашният опит на Агенцията и съответно на Комитета за оценяване на риска и на Комитета за социално-икономически анализ към нея във връзка с оценката на заявления за разрешаване показва, че количеството на работата, свързана с оценката, зависи по-скоро от броя на употребите, посочени в дадено заявление, а не толкова от броя на заявителите, които съвместно са подали съответното заявление. Поради това размерът на таксата, начислявана за дадено заявление, не би трябвало да зависи от броя на заявителите, т.е. не следва да се събира допълнителна такса за всеки допълнителен заявител. Същият аргумент се отнася и за плащанията за подаване на доклад за преразглеждане. Съответната промяна на таксите и плащанията би облекчила финансовата тежест за по-малките оператори, каквито са малките и средните предприятия.

               (3)

               В случаите на подаване на съвместно заявление за разрешаване таксите и плащанията следва да бъдат споделяни от заявителите помежду им по справедлив, прозрачен и недискриминационен начин, по-специално по отношение на малките и средните предприятия (МСП). При разпределянето на общите такси и плащания следва да се вземат под внимание съществуващите намаления за таксите и плащанията, дължими от МСП.

               (4)

               В случаите, при които предприятията, подали съвместно заявление за разрешаване, са от категории с различна големина и съответните основни такси са различни, следва да бъде събирана най-високата такса.

               (5)

               Също така след проведеното през 2015 г. преразглеждане на Регламент (ЕО) № 340/2008 на Комисията (2) и в светлината на опита от разглеждането на заявления за разрешаване става ясно, че е уместно таксите и плащанията за разрешаване да бъдат коригирани, така че да съответстват на работното натоварване на Агенцията. За тази цел допълнителните такси и плащания, дължими за допълнителна употреба, следва да са само малко по-ниски в сравнение с размера на основната такса или плащане. Поради това тези допълнителни такси или плащания за всяка допълнителна употреба трябва да бъдат увеличени.

               (6)

               Поради това Регламент (ЕО) № 340/2008 следва да бъде съответно изменен.

               (7)

               По съображения за правна сигурност настоящият регламент не следва да се прилага за заявления, подадени преди деня на влизането му в сила.

               (8)

               Мерките, предвидени в настоящия регламент, са в съответствие със становището на Комитета, учреден съгласно член 133 от Регламент (ЕО) № 1907/2006,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 340/2008 се изменя, както следва:

               1)

               В член 8 параграф 2 се заменя със следното:
               „2.   Агенцията събира основна такса за всяко заявление за разрешаване на вещество, както е определено в приложение VI. Основната такса се отнася за заявлението за разрешаване на едно вещество и една употреба.
               Агенцията събира допълнителна такса, както е определено в приложение VI към настоящия регламент, за всяка допълнителна употреба и за всяко допълнително вещество, което отговаря на определението за група вещества съгласно точка 1.5 от приложение XI към Регламент (ЕО) № 1907/2006 и което попада в обхвата на заявлението. Не се събира допълнителна такса в случаите, при които страни по заявлението за разрешаване са повече от един заявители.
               В случаите, при които заявителите, които са страни по съвместно заявление за разрешаване, са с различна големина, за съответното заявление се събира най-високата такса, приложима за някой от тези заявители.
               При подаване на съвместно заявление за разрешаване заявителите трябва да положат всички усилия да разпределят таксата помежду си по справедлив, прозрачен и недискриминационен начин, по-специално по отношение на малките и средните предприятия.
               Агенцията издава една фактура, отнасяща се за основната такса и за всички приложими допълнителни такси.“

               2)

               В член 9 параграф 2 се заменя със следното:
               „2.   Агенцията събира основно плащане за всяко подаване на доклад за преразглеждане, както е определено в приложение VII. Основното плащане покрива подаването на доклад за преразглеждане за едно вещество и една употреба.
               Агенцията събира допълнително плащане, както е определено в приложение VII към настоящия регламент, за всяка допълнителна употреба и за всяко допълнително вещество, което отговаря на определението за група вещества съгласно точка 1.5 от приложение XI към Регламент (ЕО) № 1907/2006 и което попада в обхвата на доклада за преразглеждане. Не се събира допълнително плащане в случаите, при които страните по доклада за преразглеждане са повече от една.
               В случаите, при които заявителите, които са страни по подаването на съвместен доклад за преразглеждане, са с различна големина, за съответното подаване се събира най-високата такса, приложима за някой от тези заявители.
               При подаване на съвместен доклад за преразглеждане притежателите на разрешението трябва да положат всички усилия да разпределят плащането помежду си по справедлив, прозрачен и недискриминационен начин, по-специално по отношение на малките и средните предприятия.
               Агенцията издава една фактура, отнасяща се за основното плащане и за всички приложими допълнителни плащания.“

               3)

               Приложения VI и VII се заменят с текста, който се съдържа в приложението към настоящия регламент.

         Член 2
   За заявленията, подадени преди 15 юли 2018 г. се прилага Регламент (ЕО) № 340/2008 (3) във вида, както е изменен последно с Регламент за изпълнение (ЕС) 2015/864.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2018 година.

            За Комисията

            Председател

         Jean-Claude JUNCKER

      (1)  ОВ L 396, 30.12.2006 г., стр. 1.

      (2)  Регламент (ЕО) № 340/2008 на Комисията от 16 април 2008 г. относно таксите и плащанията, дължими на Европейската агенция по химикалите в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (ОВ L 107, 17.4.2008 г., стр. 6), последно изменен с Регламент за изпълнение (ЕС) 2015/864 на Комисията (ОВ L 139, 5.6.2015 г., стр. 1).

      (3)  Регламент за изпълнение (ЕС) 2015/864 на Комисията от 4 юни 2015 година за изменение на Регламент (ЕО) № 340/2008 относно таксите и плащанията, дължими на Европейската агенция по химикалите в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (ОВ L 139, 5.6.2015 г., стр. 1).

      ПРИЛОЖЕНИЕ
      „
            ПРИЛОЖЕНИЕ VI

               Такси за заявления за разрешаване съгласно член 62 от Регламент (ЕО) № 1907/2006

               Таблица 1

               Стандартни такси

                        Основна такса

                        54 100  евро

                        Допълнителна такса за всяко вещество

                        10 820  евро

                        Допълнителна такса за всяка употреба

                        48 690  евро

               Таблица 2

               Намалени такси за средни предприятия

                        Основна такса

                        40 575  евро

                        Допълнителна такса за всяко вещество

                        8 115  евро

                        Допълнителна такса за всяка употреба

                        36 518  евро

               Таблица 3

               Намалени такси за малки предприятия

                        Основна такса

                        24 345  евро

                        Допълнителна такса за всяко вещество

                        4 869  евро

                        Допълнителна такса за всяка употреба

                        21 911  евро

               Таблица 4

               Намалени такси за микропредприятия

                        Основна такса

                        5 410  евро

                        Допълнителна такса за всяко вещество

                        1 082  евро

                        Допълнителна такса за всяка употреба

                        4 869  евро

            ПРИЛОЖЕНИЕ VII

               Плащания за преразглеждане на разрешение съгласно член 61 от Регламент (ЕО) № 1907/2006

               Таблица 1

               Стандартни плащания

                        Основно плащане

                        54 100  евро

                        Допълнително плащане за всяко вещество

                        10 820  евро

                        Допълнително плащане за всяка употреба

                        48 690  евро

               Таблица 2

               Намалени плащания за средни предприятия

                        Основно плащане

                        40 575  евро

                        Допълнително плащане за всяко вещество

                        8 115  евро

                        Допълнително плащане за всяка употреба

                        36 518  евро

               Таблица 3

               Намалени плащания за малки предприятия

                        Основно плащане

                        24 345  евро

                        Допълнително плащане за всяко вещество

                        4 869  евро

                        Допълнително плащане за всяка употреба

                        21 911  евро

               Таблица 4

               Намалени плащания за микропредприятия

                        Основно плащане

                        5 410  евро

                        Допълнително плащане за всяко вещество

                        1 082  евро

                        Допълнително плащане за всяка употреба

                        4 869  евро

                  “


title: Регламент за изпълнение (ЕС) 2018/899 на Съвета от 25 юни 2018 година за прилагане на Регламент (ЕС) 2017/2063 относно ограничителни мерки с оглед на положението във Венесуела

text:
               25.6.2018

               BG

               Официален вестник на Европейския съюз

               LI 160/5

         РЕГЛАМЕНТ ЗА ИЗПЪЛНЕНИЕ (ЕС) 2018/899 НА СЪВЕТА
   от 25 юни 2018 година
   за прилагане на Регламент (ЕС) 2017/2063 относно ограничителни мерки с оглед на положението във Венесуела
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2017/2063 на Съвета от 13 ноември 2017 г. относно ограничителни мерки с оглед на положението във Венесуела (1), и по-специално член 17, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 13 ноември 2017 г. Съветът прие Регламент (ЕС) 2017/2063.

               (2)

               На 28 май 2018 г. Съветът прие заключения относно Венесуела, в които се посочва, че изборите във Венесуела на 20 май 2018 г. не са били нито свободни, нито честни и че липсва доверие в изборите и резултатите от тях, тъй като избирателният процес не е осигурил необходимите гаранции за приобщаващи и демократични избори.

               (3)

               В заключенията бе отправен призив за провеждането на нови президентски избори в съответствие с международно признатите демократични стандарти и конституционния ред на Венесуела и, в този контекст, за допълнителни целенасочени и обратими ограничителни мерки, които не вредят на населението на Венесуела.

               (4)

               С оглед на положението във Венесуела 11 лица следва да бъдат включени в списъка на физическите и юридическите лица, образуванията и органите, подлежащи на ограничителни мерки, съдържащ се в приложение IV към Регламент (EС) 2017/2063.

               (5)

               Поради това приложение IV към Регламент (ЕС) 2017/2063 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕС) 2017/2063 се изменя съгласно посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 25 юни 2018 година.

            За Съвета

            Председател

         F. MOGHERINI

      (1)  ОВ L 295, 14.11.2017 г., стр. 21.

      ПРИЛОЖЕНИЕ
      Следните лица се добавят към списъка на физическите и юридически лица, образуванията и органите, съдържащ се в приложение IV към Регламент (ЕС) 2017/2063:

                     „Име

                     Идентификационни данни

                     Изложение на мотивите

                     Дата на включване в списъка

                     8.

                     Tareck Zaidan El-Aissami Maddah

                     Вицепрезидент по въпросите на икономиката и министър на националната индустрия и производството
                     Дата на раждане: 12 ноември 1974 г.

                     Вицепрезидент по въпросите на икономиката и министър на националната индустрия и производството. Като бивш вицепрезидент на Венесуела с надзор върху управлението на Боливарската национална разузнавателна служба (SEBIN) Maddah носи отговорност за тежките нарушения на човешките права, извършени от организацията, включително произволни арести, политически мотивирани разследвания, нечовешко и унизително отношение и изтезания. Той е отговорен и за подпомагането и провеждането на политики и дейности, които подкопават демокрацията и върховенството на закона, включително забраната за публични демонстрации, както и за оглавяването на сформираното от президента Мадуро „командване срещу преврата“, насочено срещу гражданското общество и демократичната опозиция.

                     25.6.2018 г.

                     9.

                     Sergio José Rivero Marcano

                     Генерален инспектор на Боливарските национални въоръжени сили
                     Дата на раждане: 8 ноември 1964 г.

                     Главнокомандващ Боливарската национална гвардия до 16 януари 2018 г. Участвал в репресиите срещу гражданското общество и демократичната опозиция във Венесуела и отговорен за тежките нарушения на човешките права, извършени от Боливарската национална гвардия под негово командване, включително прекомерното използване на сила и произволното задържане и тормоз на членове на гражданското общество и опозицията. Неговите действия и политики като главнокомандващ на Боливарската национална гвардия, включително нападенията на гвардията срещу членове на демократично избраното Национално събрание и сплашването на журналисти, съобщаващи за манипулирането на изборите за нелегитимното Учредително събрание, подкопават демокрацията и върховенството на закона във Венесуела.

                     25.6.2018 г.

                     10.

                     Jesús Rafael Suárez Chourio

                     Главнокомандващ Боливарската армия
                     Дата на раждане: 19 юли 1962 г.

                     Главнокомандващ Боливарската национална армия на Венесуела и бивш командващ на централния стратегически регион на интегрална отбрана на Венесуела (REDI Central). Отговорен за нарушения на човешките права, извършени от силите под негово командване, включително прекомерното използване на сила и малтретирането на задържани лица. Взел на прицел демократичната опозиция и подкрепял използването на военни съдилища за водене на процеси срещу цивилни протестиращи.

                     25.6.2018 г.

                     11.

                     Iván Hernández Dala

                     Ръководител на генерална дирекция „Военно контраразузнаване“
                     Дата на раждане: 18 май 1966 г.

                     Ръководител на генерална дирекция „Военно контраразузнаване“ (DGCIM) от януари 2014 г. и ръководител на президентската охрана от септември 2015 г. Като ръководител на DGCIM Iván Hernández Dala е отговорен за тежките нарушения на човешките права и репресиите срещу гражданското общество и демократичната опозиция, извършени от членове на DGCIM под негово командване, в това число прекомерното използване на сила и малтретирането на задържани лица.

                     25.6.2018 г.

                     12.

                     Delcy Eloina Rodríguez Gómez

                     Вицепрезидент на Боливарска република Венесуела
                     Дата на раждане: 18 май 1969 г.

                     Вицепрезидент на Венесуела, бивш председател на нелегитимното Учредително събрание и бивш член на президентската комисия за сформиране на нелегитимното Национално учредително събрание. Действията ѝ в президентската комисия и след това като председател на нелегитимното Учредително събрание са подкопавали демокрацията и върховенството на закона във Венесуела, включително присвояване на правомощията на Националното събрание и използването им за нанасяне на удари на опозицията и възпрепятстване на участието ѝ в политическия процес.

                     25.6.2018 г.

                     13.

                     Elías José Jaua Milano

                     Министър на Народната власт за образованието
                     Дата на раждане: 16 декември 1969 г.

                     Министър на Народната власт за образованието Бивш председател на президентската комисия за нелегитимното Национално учредително събрание. Отговорен за подкопаването на демокрацията и върховенството на закона във Венесуела посредством водещата си роля в сформирането на нелегитимното Учредително събрание.

                     25.6.2018 г.

                     14.

                     Sandra Oblitas Ruzza

                     Заместник-председател на Националния избирателен съвет
                     Дата на раждане: 7 юни 1969 г.

                     Заместник-председател на Националния избирателен съвет (CNE) и председател на Комисията по изборния и гражданския регистър. Отговорна за дейността на CNE, която подкопава демокрацията във Венесуела, включително улесняване на сформирането на нелегитимното Учредително събрание и манипулиране на изборния процес.

                     25.6.2018 г.

                     15.

                     Freddy Alirio Bernal Rosales

                     Дата на раждане: 16 юни 1962 г.

                     Ръководител на Националния контролен център на Комитета за снабдяване и производство по места (CLAP SEBIN) и главен комисар на Боливарската национална разузнавателна служба (SEBIN). Отговорен за подкопаването на демокрацията чрез манипулиране на разпределянето на дажбите по програмата CLAP сред избирателите. Освен това, като главен комисар на SEBIN, той е отговорен за действията на службата, сред които тежки нарушения на човешките права като произволното задържане.

                     25.6.2018 г.

                     16.

                     Katherine Nayarith Harrington Padrón

                     Заместник главен прокурор (превежда се и като заместник-министър на правосъдието)
                     Дата на раждане: 5 декември 1971 г.

                     Заместник главен прокурор (превежда се и като заместник-министър на правосъдието) от юли 2017 г. Назначена за заместник главен прокурор от Върховния съд, а не от Народното събрание, в нарушение на Конституцията. Отговорна за подкопаването на демокрацията и върховенството на закона във Венесуела, включително чрез започването на политически мотивирани наказателни преследвания и липсата на действия за разследване на твърденията за нарушения на човешките права от режима на Мадуро.

                     25.6.2018 г.

                     17.

                     Socorro Elizabeth Hernández Hernández

                     Дата на раждане: 11 март 1952 г.

                     Член (ректор) на Националния избирателен съвет (CNE) и член на Националната избирателна комисия (JNE). Отговорна за дейностите на CNE, които подкопават демокрацията във Венесуела, включително улесняване на сформирането на нелегитимното Учредително събрание и манипулиране на изборния процес във връзка с отменените президентски избори през 2016 г., отлагането на изборите за губернатори през 2016 г. и преместването на избирателните секции в кратък срок преди изборите за губернатори през 2017 г.

                     25.6.2018 г.

                     18.

                     Xavier Antonio Moreno Reyes

                     Генерален секретар на Националния избирателен съвет

                     Генерален секретар на Националния избирателен съвет (CNE). Отговорен за одобряването на решенията на CNE, които подкопават демокрацията във Венесуела, включително улесняване на сформирането на нелегитимното Учредително събрание и манипулиране на изборния процес.

                     25.6.2018 г.“


title: Регламент за изпълнение (ЕС) 2018/898 на Съвета от 25 юни 2018 година за прилагане на Регламент (ЕС) № 401/2013 относно ограничителни мерки по отношение на Мианмар/Бирма

text:
               25.6.2018

               BG

               Официален вестник на Европейския съюз

               LI 160/1

         РЕГЛАМЕНТ ЗА ИЗПЪЛНЕНИЕ (ЕС) 2018/898 НА СЪВЕТА
   от 25 юни 2018 година
   за прилагане на Регламент (ЕС) № 401/2013 относно ограничителни мерки по отношение на Мианмар/Бирма
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 401/2013 на Съвета от 2 май 2013 г. относно ограничителни мерки по отношение на Мианмар/Бирма и за отмяна на Регламент (ЕО) № 194/2008 (1), и по-специално член 4и от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 2 май 2013 г. Съветът прие Регламент (ЕС) № 401/2013.

               (2)

               На 26 февруари 2018 г. Съветът прие заключения, в които осъди продължаващите масови и системни тежки нарушения на правата на човека, извършвани от военните сили и силите за сигурност на Мианмар/Бирма. В тези заключения се призовава за предложения за целенасочени ограничителни мерки срещу висши военни офицери от въоръжените сили на Мианмар (Tatmadaw).

               (3)

               На 26 април 2018 г. Съветът прие Регламент (ЕС) 2018/647 (2), в което е предвидена правна рамка за целенасочени ограничителни мерки срещу определени физически лица от въоръжените сили на Мианмар (Tatmadaw) и граничната полиция, отговорни за възпрепятстването на предоставянето на хуманитарна помощ на нуждаещото се цивилно население или на провеждането на независими разследвания на предполагаеми тежки нарушения на или злоупотреби с правата на човека.

               (4)

               С оглед на положението в Мианмар/Бирма и отговорността за нарушения на човешките права, извършени от части на въоръжените сили на Мианмар (Tatmadaw) и гранична полиция, седем лица следва да бъдат включени в списъка на физическите и юридическите лица, образуванията и органите, за които се прилагат ограничителни мерки, който се съдържа в приложение IV към Регламент (ЕС) № 401/2013.

               (5)

               Приложение IV към Регламент (ЕС) № 401/2013 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕС) № 401/2013 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Съставено в Люксембург на 25 юни 2018 година.

            За Съвета

            Председател

         F. MOGHERINI

      (1)  ОВ L 121, 3.5.2013 г., стр. 1.

      (2)  Регламент (ЕС) 2018/647 на Съвета от 26 април 2018 г. за изменение на Регламент (ЕС) № 401/2013 относно ограничителни мерки по отношение на Мианмар/Бирма (ОВ L 108, 27.4.2018 г., стр. 1).

      ПРИЛОЖЕНИЕ
      Следните лица се добавят в списъка на физическите и юридическите лица, образуванията и органите, съдържащ се в приложение IV към Регламент (ЕС) № 401/2013:

                     „Име

                     Идентификационна информация

                     Основания

                     Дата на включване в списъка

                     1.

                     Aung Kyaw Zaw

                     Дата на раждане: 20 август 1961 г.
                     Номер на паспорта: DM000826
                     Дата на издаване: 22 ноември 2011 г.
                     Валиден до: 21 ноември 2021 г.
                     Национален идентификационен номер: BC 17444

                     Генерал-лейтенант Aung Kyaw Zaw е бил командир на Бюрото за специални операции № 3 на въоръжените сили на Мианмар (Tatmadaw) от август 2015 г. до края на 2017 г. Бюрото за специални операции № 3 отговаря за Западното командване и при тези обстоятелства генерал-лейтенант Aung Kyaw Zaw e отговорен за жестокостите и тежките нарушения на правата на човека, извършени през този период от Западното командване срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.

                     25.6.2018 г.

                     2.

                     Maung Maung Soe

                     Дата на раждане: март 1964 г.
                     Национален идентификационен номер: Tatmadaw Kyee 19571

                     Генерал-майор Maung Maung Soe е бил командир на Западното командване на въоръжените сили на Мианмар (Tatmadaw) от октомври 2016 г. до 10 ноември 2017 г. и е ръководил военните операции в щата Рахин. При тези обстоятелства той е отговорен за жестокостите и тежките нарушения на правата на човека, извършени през този период от Западното командване срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.

                     25.6.2018 г.

                     3.

                     Than Oo

                     Дата на раждане: 12 октомври 1973 г.
                     Национален идентификационен номер: BC 25723

                     Бригаден генерал Than Oo е командир на 99-а лекопехотна дивизия на въоръжените сили на Мианмар (Tatmadaw). При тези обстоятелства той е отговорен за жестокостите и тежките нарушения на правата на човека, извършени през втората половина на 2017 г. от 99-а лекопехотна дивизия срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.

                     25.6.2018 г.

                     4.

                     Aung Aung

                     Национален идентификационен номер: BC 23750

                     Бригаден генерал Aung Aung е командир на 33-та лекопехотна дивизия на въоръжените сили на Мианмар (Tatmadaw). При тези обстоятелства той е отговорен за жестокостите и тежките нарушения на правата на човека, извършени през втората половина на 2017 г. от 33-та лекопехотна дивизия срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.

                     25.6.2018 г.

                     5.

                     Khin Maung Soe

                     Генерал-майор Khin Maung Soe е командир на 15-а лекопехотна дивизия на въоръжените сили на Мианмар (Tatmadaw), от която е част пехотен батальон № 564. При тези обстоятелства той е отговорен за жестокостите и тежките нарушения на правата на човека, извършени през втората половина на 2017 г. от 15-а лекопехотна дивизия, и по-конкретно от пехотен батальон № 564, срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.

                     25.6.2018 г.

                     6.

                     Thura San Lwin

                     Дата на раждане: 1957 г.

                     Бригаден генерал Thura San Lwin е бил командир на граничната полиция от октомври 2016 г. до началото на октомври 2017 г. При тези обстоятелства той е отговорен за жестокостите и тежките нарушения на правата на човека, извършени през този период от граничната полиция срещу населението от общността рохингия в щата Рахин. Те включват незаконни убийства и системно изгаряне на домове и сгради на общността рохингия.

                     25.6.2018 г.

                     7.

                     Thant Zin Oo

                     Thant Zin Oo е командир на 8-и батальон на полицията за сигурност. При тези обстоятелства той е отговорен за жестокостите и тежките нарушения на правата на човека, извършени през втората половина на 2017 г. от 8-и батальон на полицията за сигурност срещу населението от общността рохингия в щата Рахин. Тежките нарушения на правата на човека включват незаконни убийства и системно изгаряне на домове и сгради на общността рохингия. Тези нарушения са били извършени съвместно и в пряко подкрепление на 33-та лекопехотна дивизия на въоръжените сили на Мианмар (Tatmadaw), намираща се под командването на бригаден генерал Aung Aung. Поради това Thant Zin Oo е свързан с включеното в списъка лице бригаден генерал Aung Aung.

                     25.6.2018 г.“


title: Регламент за изпълнение (ЕС) 2018/963 на Комисията от 6 юли 2018 година за предоставяне на Испания на допълнителни дни в морето в рамките на участъци 8c и 9a на ICES, с изключение на залива на Кадис

text:
               9.7.2018

               BG

               Официален вестник на Европейския съюз

               L 172/1

         РЕГЛАМЕНТ ЗА ИЗПЪЛНЕНИЕ (ЕС) 2018/963 НА КОМИСИЯТА
   от 6 юли 2018 година
   за предоставяне на Испания на допълнителни дни в морето в рамките на участъци 8c и 9a на ICES, с изключение на залива на Кадис
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2018/120 на Съвета от 23 януари 2018 г. за определяне за 2018 г. на възможностите за риболов на определени рибни запаси и групи от рибни запаси, приложими във водите на Съюза и за риболовните кораби на Съюза в някои води извън Съюза, и за изменение на Регламент (ЕС) 2017/127 (1), и по-специално точка 8 от приложение IIБ към него,
   като има предвид, че:

               (1)

               В таблица I от приложение IIБ към Регламент (ЕС) 2018/120 се определя максималният брой дни в морето, през които корабите на Съюза с обща дължина 10 метра или повече, които носят на борда или използват тралове, датски грибове и подобни уреди с размер на окото 32 mm или повече, хрилни мрежи с размер на окото 60 mm или повече и дънни парагади, могат да се намират в участъци 8c и 9a на ICES, с изключение на залива на Кадис, от 1 февруари 2018 г. до 31 януари 2019 г.

               (2)

               Съгласно точка 8.5 от приложение IIБ към Регламент (ЕС) 2018/120 Комисията може, въз основа на окончателно преустановяване на риболовните дейности, извършени между 1 февруари 2017 г. и 31 януари 2018 г., да предостави допълнителен брой дни в морето, през които държава членка може да даде разрешение за престой в съответната зона на кораб под нейно знаме, когато той носи на борда регламентиран уред.

               (3)

               На 26 март 2018 г. Испания подаде заявление в съответствие с първото изречение от точка 8.1 от приложение IIБ към Регламент (ЕС) 2018/120 за допълнителни дни в морето на основание на окончателното преустановяване на риболовните дейности. Испания потвърди, че 9 кораба са преустановили риболовните дейности между 1 февруари 2017 г. и 31 януари 2018 г.

               (4)

               Предвид предоставените на Комисията данни и метода на изчисление, описан в точка 8.2 от приложение IIБ към Регламент (ЕС) 2018/120, на Испания следва да бъдат разпределени три допълнителни дни в морето в периода от 1 февруари 2018 г. до 31 януари 2019 г., за корабите, посочени в точка 1 от същото приложението.

               (5)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Максималният брой дни в морето в периода от 1 февруари 2018 г. до 31 януари 2019 г., за които Испания може да даде разрешение за престой в участъци 8c и 9a на ICES, с изключение на залива на Кадис, на кораб под нейно знаме, който носи на борда или използва регламентиран уред и не е обект на специални условия, както е определено в таблица I от приложение IIB към Регламент (ЕС) 2018/120, се увеличава на 129 дни.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 юли 2018 година.

            За Комисията

            Председател

         Jean-Claude JUNCKER

      (1)  ОВ L 27, 31.1.2018 г., стр. 27.